Azizbek Turgʻunboyev

**Azizbek Murodulla oʻgʻli Turgʻunboyev** (1994-yil 1-oktyabrda tugʻilgan) – oʻzbekistonlik professional futbolchi, „Andijon“ va Oʻzbekiston milliy terma jamoasi yarim himoyachisi.

## Futbolchilik faoliyati

Fargʻona vodiysining Pop tumanida tugʻilgan Turgʻunboyev faoliyatini oʻzi tugʻilib oʻsgan Namanganning „Navbahor“ klubida boshlagan. Namanganning „Navbahor“ klubi tarbiyalanuvchisi. U ushbu klubning yoshlar jamoasida oʻynagan va 2015-yildan 2021-yilgacha „Navbahor“ klubining asosiy jamoasi safida toʻp surgan. 2018-yilgi mavsumda yakunida Oliy ligada 3-oʻrinni egallagan boʻlsa, Turgʻunboyevning oʻzi bu yilda 27 oʻyinda 7 ta gol urgan.

2018-yil 23-mart, Keniya terma jamoasiga qarshi oʻrtoqlik uchrashuvida 23 yoshgacha boʻlgan milliy terma jamoasida debyut qilgan. 28-iyun kuni olimpiya terma jamoasi tarkibida Ummon jamoasiga qarshi oʻyinda gol urgan. 2018-yil noyabr oyida Ektor Kuper Turgʻunboyevni Osiyo Kubogi turniriga tayyorgarlik koʻrish maqsadida Avstraliyada boʻlib oʻtadigan terma jamoa yigʻinida ishtirok etishni taklif qilgan. Turgʻunboyev 2019-yil yanvar oyida boʻlib oʻtadigan tanlovda ishtirok etish uchun tanlangan.

2019-yil boshida futbolchi Toshkentning „Paxtakor“ klubiga oʻtishi borasida janjal markazida boʻlgan. Poytaxt klubi bilan shartnoma imzolagan Turgʻunboyev „Navbahor“ jamoasi bilan ham amalda shartnomasi mavjudligi va Namangan jamoasi tarkibida mashg;ulotlarni davom ettirishi „Paxtakor“ jamoasining rasmiy shikoyatiga sabab boʻlgan. 2019-yil 7-fevral, futbolchi ikki jamoa bilan shartnoma imzolagani uchun keyingi transfer oynasigacha diskvalifikatsiya qilingan. Transferni amalga oshirishda ishtirok etgan bir qancha xodimlar ham olti oydan ikki yilgacha muddatga futbolda faoliyat olib borishdan chetlatilgan. Nihoyat Azizbek 2021-yilgi mavsum uchun „Paxtakor“ jamoasi bilan shartnoma imzolagan va Toshkent klubi tarkibiga oʻtgan.

2024-yil AFC Osiyo kubogi 2023 musoboqasida ishtirok etib qaytganidan soʻng „Paxtakor“ jamoasini tark etgan va Turkiya Superligasida ishtirok etuvchi „Sivaspor“ jamoasi bilan shartnoma imzolagan.

### Xalqaro faoliyati
U Oʻzbekiston yoshlar terma jamoasida oʻynagan. 2018-yildan Oʻzbekiston terma jamoasi aʼzosi. U terma jamoadagi debyut uchrashuvini 2018-yilning 19-may kuni Eronga qarshi oʻrtoqlik uchrashuvida oʻtkazgan. Oʻsha yilning 8-iyun kuni Urugvay terma jamoasiga qarshi oʻtkazilgan oʻrtoqlik uchrashuvida ham Oʻzbekiston terma jamoasi safida maydonga tushgan.

Turgʻunboev Oʻzbekiston terma jamoasining 2019-yilda Birlashgan Arab Amirliklarida boʻlib oʻtadigan Osiyo Kubogi uchun qaydnomasiga kiritilgan va turnirda ishtirol etgan

## Faoliyat statistikasi

### Term jamoa
*2024-yil 3-fevralda boʻlib oʻtgan oʻyin holatiga koʻra.*

### Term jamoa uchun gollar

## Yutuqlar
### Terma jamoa
* MOFA millatlar kubogi sohibi: 2025
### Klub
;Paxtakor
* Oʻzbekiston Superligasi chempioni: 2021, 2022, 2023
* Oʻzbekiston chempionati bronza medali sovrindori: 2018-yil
* Oʻzbekiston Superkubogi sohibi: 2021, 2022
* Oʻzbekiston Kubogi sohibi; 2025

## Mukofotlari
2025-yil 6-iyunda Oʻzbekiston iftixori faxriy unvoni bilan taqdirlangan.

## Manbalar

## Havolalar

* 
* 
* Azizbek Turgunboev Transfermarkt saytida
*